Diari Oficial de la Generalitat Valenciana


Sumari del DOGV 4860, del 11-10-2004 (2004/9808)

ACORD de 29 de juny de 2004, de la Comissió Territorial d'Urbanisme, relatiu a la modificació puntual del pla parcial sector SAU-I/1 de les normes subsidiàries (intersecció CV-835 i CV-840) de Novelda.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4860

Data del DOGV
:   11-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9808


Data del document
:   29-06-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Novelda
    * pla d'urbanisme

ACORD de 29 de juny de 2004, de la Comissió Territorial d'Urbanisme, relatiu a la modificació puntual del pla parcial sector SAU-I/1 de les normes subsidiàries (intersecció CV-835 i CV-840) de Novelda. [2004/M9808]
  
Vist l'expedient de referència i basant-se en els següents antecedents i consideracions
  
Antecedents de fet
  
1. El projecte de modificació puntual es va exposar al públic durant 20 dies per acord plenari de 4 d'abril de 2002, mitjançant anuncis apareguts en el Diari Oficial de la Generalitat Valenciana, número 4.258, de 28 de maig de 2002, i en el diari La Verdad de 17 de maig de 2002, sense que s'hi presentaren al·legacions; així mateix es van remetre els preceptius justificants als titulars cadastrals afectats per l'actuació, i l'Ajuntament, en sessió plenària, de 4 de juliol de 2002, va aprovar provisionalment l'expedient.
  
2. La documentació està integrada per memòria informativa i plànols d'informació i d'ordenació.
  
3. Novelda té com a instrument de planejament en vigor unes normes subsidiàries aprovades definitivament, per la Comissió Territorial d'Urbanisme, el 16 d'octubre de 1992. El pla parcial del SAU-I/1 va ser aprovat per la Comissió Territorial d'Urbanisme d'Alacant, en sessió realitzada el 27 de setembre de 1989.
  
L'objecte de l'expedient és l'alteració del límit frontal (alineació) de dues parcel·les integrades en la unitat d'execució número 3 del referit pla parcial, que limita pel sud amb la carretera de Monòver (CV-835). L'alteració afecta 140,75 m² de sòl lucratiu que es qualifiquen com a viari.
  
La proposta justifica que l'actuació no implica increment de l'aprofitament lucratiu ni reducció de la superfície d'espais lliures, i que en canvi permet l'execució del projecte de seguretat vial consistent en el condicionament de les carreteres CV-835 i CV-840 €execució d'una rotonda en la intersecció amb el diàmetre adequat per al trànsit rodat de vehicles pesants-.
  
D'acord amb el contingut de l'expedient, l'Ajuntament tramita la proposta per sol·licitud expressa de la Divisió de Carreteres de la Conselleria d'Infraestructures i Transport per a procedir amb posterioritat a l'expropiació i posada a disposició de l'esmentada conselleria dels terrenys necessaris (urbans i no urbanitzables).
  
La proposta inclou valoració del sòl per a la posterior expropiació, i és important assenyalar l'absència d'al·legacions a l'expedient, i que la valoració dels terrenys haurà de realitzar-se en el projecte d'expropiació corresponent.
  
L'àmbit de la proposta no està contingut en zona de risc d'inundació dins dels mapes de la cartografia temàtica editats per aquesta conselleria; ni pel que fa al PATRICOVA, el sector no està en zones de risc ni recau sobre l'àmbit de la proposta cap actuació programada.
  
4. Durant la tramitació de l'expedient s'han formulat consultes o formalitzat acords, en particular amb les administracions les competències i béns demanials de les quals puguen resultar afectats, constant en l'expedient el següent:
  
- Servei Territorial de Carreteres de la COPUT, avui Conselleria d'Infraestructures i Transport, de 25 de novembre de 2002, sobre autorització d'accés des de la rotonda, i informe favorable de 21 de juny de 2004.
  
Consideracions tecnicojurídiques
  
Primera. El procediment seguit per l'Ajuntament resulta d'acord amb el que preveuen els articles 55.1 i 52.1 de la LRAU i 175 del RPCV en relació amb el que disposa la instrucció abans citada.
  
Segona. La documentació pot considerar-se completa, a l'efecte del compliment dels articles 64 i següents. del RPCV relatius a la documentació integrant dels plans parcials.
  
Tercera. Les determinacions contingudes en el present expedient es poden considerar correctes des del punt de vista de les exigències de política urbanística i territorial de la Generalitat Valenciana, tal com es recull en l'article 40 de la LRAU.
  
Quarta. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les modificacions d'aquestes- de municipis de menys de 50.000 habitants, de conformitat amb el que disposa l'article 39 per remissió de l'article 55.1 de la Llei Reguladora de l'Activitat Urbanística, en relació amb l'article 10.a) del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme
  
ACORDA
  
Primer
  
Aprovar definitivament la modificació puntual del pla parcial sector SAU-I/1 de les normes subsidiàries de Novelda.
  
Segon
  
Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que s'estime oportú.